**Учуутал: Степанова Ольга Васильевна**

**Уруок тиэмэтэ:** Сирэй саҥа

**Кылааһа:** 5

**Учуутал сыала:** сирэй саҥа өйдөбүлү ырытан, уратыларыгар тирэҕирэн стилистическай оруолун бэйэлэрэ быһааралларыгар усулуобуйа тэрийии. **Үөрэнээччи сыала:** бэриллэр ыйытыыларга, сорудахтарга, бэйэ холобуругар олоҕуран, сирэй саҥа өйдөбүлүн, уратытын чинчийэн быһаарыы;

**Уруок тиибэ:** саҥа тиэмэни үөрэтии.

**Уруокка туттуллар үөрэтэр тэрил:**  дуоска,проектор, компьютер, анал тэтэрээт, үөрэнэр кинигэ.

**Уруокка туттуллар ньымалар**: пааранан үлэ, ырытыы, тургутук, айар үлэ.

**Иитэр сыала:** бɵлɵҕүнэн үлэҕэ түргэнник, ыраастык тутта үɵрэнии, бэйэ-бэйэни ɵйдɵһөр, харыстабыллаах сыһыаны иҥэрии.

**Сайыннарар сыала**: толкуйдуур дьоҕуру сайыннарыы, чинчийэр дьоҕуру үɵскэтии, бэйэ санаатын этэ үɵрэнии.

**Сүрүннүүр технология**: куолаан үɵрэтии, текст ɵҥоруу, чинчийии.

**Уруок хаамыыта**

1. **Тэрээһин:** дорооболоһуу, бэйэни билиһиннэрии, үлэлиир эйгэ5э киллэрии.

**Сорук туруорунуу**

Учуутал: Таблицаны болҕойон көрүҥ, саҥа таһааран ааҕыҥ. Туох уратыны бу этиилэргэ көрөргүтүн быһаараҕыт.

|  |  |
| --- | --- |
| ? | ? |
| Тукаам бу сүр киитэрэй тииҥ эбит. | * «Тукаам, бу сүр киитэрэй тииҥ эбит»,-диэтэ сиэнигэр Дьөгүөр. |

**Үөрэнээччи:** бастакыта туһулуулаах этиинэн бэриллибит. Ол гынан баран суругун бэлиэтэ турбатах. Онтон иккис этиитин билбэппит.

**Учуутал:** Сөп. Ааспыт уруоктан туһулуулаах этиини эһиги билбиккит. Таблица маҥнайгы аҥарыгар сурук бэлиэтин туруоруҥ, үрдүгэр туһулуулаах этии диэн суруйуҥ. Таблица иккис аҥарыгар баар этиини билбэппит. Бүгүҥҥү уруокка туруорар сыалбыт туох эбитий?

**Үөрэнээччи:** Таблица иккис аҥарыгар бэриллибит этии туһунан элбэҕи билэргэ, таба туттарга, суругун бэлиэтин сөпкө туруоран, этии оҥоро үөрэнии.

1. **Өйдөбүлү үөскэтэр үлэ.**

**Учуутал:** Иккис этии бастакы этииттэн туох уратылааҕын көрөн, быһаарарга холонуҥ.

**Үөрэнээччи:** Дьөгүөр саҥата туох да уларытыыта суох бэриллибит. Кини саҥата кавычкаҕа ылыллыбыт. Атын киһи кэпсиир. Ону туох дэнэрин билбэппит.

**Учуутал:** Ким эмэ этиитэ уларытыыта суох бэриллибитэ сирэй саҥа диэн ааттанар, онтон туора киһи саҥата автор тыла диэн буолар. Схемаҕа автор тыла – А букванан, сирэй саҥа – С букванан бэлиэтэнэр, онон таблицаҕа баар сирэй саҥа схематын оҥорон көрдөрүҥ. Суругун бэлиэтин болҕойон көрүҥ.

Оҕолор схематын оҥорон көрдөрөллөр.

1. **Өйдөбүлү чопчулааһын** (Пааранан үлэ. Бэриллибит сорудах көмөтүнэн сирэй саҥа схематын уратытын оҥорон таһаарыахтаахтар. Түмүктэрин иһитиннэрэллэр, ырыталлар).

Оҕолор ырытыыларын истии:

* автор тыла, сирэй саҥа диэн сүрүннээн икки чааска арахсар;
* Миэстэлэрин атастаһыннарыахха сөп;
* Автор тылын миэстэтиттэн көрөн икки точка, соппутуой, тире, кавычка туруоруллар;
* Сирэй саҥаҕа киһи саҥатын уларыппакка эрэ, тылыттан тылыгар диэри хатыланар;
* Кэпсэтиини, ис саҥаны сирэй саҥанан көрдөрүөххэ сөп;
* Миэстэтиттэн көрөн автор саҥатын кэнниттэн икки туочука, соппутуой, тире, кавычка туруоруллар;
* Саҥарбыт киһи куолаһын уратытын биэрэр гына ааҕыллыахтаах;
* Автор тыла түргэнник уонна сирэй саҥатааҕар атын куолаһынан этиллэр;

Учуутал: Эһиги бу үлэҕитин төһө сөпкө оҥорбуккутун учебник 48 сир. баар быһаарыыны уонна 105 эрч.кытта тэҥнээҥ.

**IY.** **Чиҥэтэр үлэ. Тургутук**

Ити курдук, биһиги бүгүңңү уруокка сирэй саҥаны үөрэттибит, биллибит. Төһө өйдөөбүппүтүн көрдөрөр тургутук оңоруохпут.

**Y. Айар үлэ.**

Учуутал: Аны билигин билэр остуоруйаларгытыгар олоҕуран, бэйэҕититтэн кылгас тиэкис айарга холонуҥ. Сирэй саҥаны туттаргытын умнумаҥ. (бөлөҕүнэн үлэ)

**Y. Бэйэни ырытыныы, сыаналаныы**. (Бөлөхтөр айбыт тиэкистэрин истии. Тирэх ыйытыыларынан ырытыы. Сирэй саҥаны сөптөөхтүк тутуннубут дуо?)

**YI. Дьиэҕэ үлэ.** Күннээҕи кэпсэтиигитин сирэй саҥаҕа кубулутан, хас да этиитэ толкуйдааҥ, суругун бэлиэтин болҕойуҥ.

**YII. Рефлексия**

Уруокка кэммитин төһө бэркэ аттаран туһанныбыт? Тугу биллибит, туохха үөрэннибит? Туохха туһанныбыт?

Мин бу дьарыктан тугу чопчу өйдөөтүм?